*Tämä artikkeli käsittelee Yleisradion merisäätä. Merisäätiedotuksista yleisesti kerrotaan artikkelissa Säätiedotus merenkulkijoille.*
**Merisää** (ruots. *Sjörapport*) on Yle Radio Suomen viidesti vuorokaudessa lähettämä säätiedotus merenkulkijoille, jonka sisällön laatii Ilmatieteen laitos. 

Merisääennuste laaditaan joka päivä klo 5.50, 12.45 ja 18.50. Säätiedotus luetaan suomeksi Radio Suomessa päivittäin kello 5.50, 7.50, 12.45, 18.50 ja 21.50 sekä ruotsiksi Yle Vegalla pääsääntöisesti seuraavan tasatunnin uutislähetyksen yhteydessä, lukuun ottamatta keskipäivän lähetystä, joka lähetetään erikseen kello 12.45. Lisäksi pienveneilykaudella (touko–lokakuu) lähetetään *Veneilysää* (ruots. *Båtvädret*) päivittäin Radio Suomessa kello 15.50 ja Vegalla kello 16.00 uutislähetyksen yhteydessä.

Merisää on osa Yleisradion viranomaistiedottamista ja julkisen palvelun tehtävää. Ohjelmaa on lähetetty vuodesta 1926 lähtien, mikä tekee siitä yhden Yleisradion vanhimmista ohjelmista.

Lähetykset
----------

Kaikki lähetykset luetaan Yleisradion toimituksesta Pasilasta, lukuun ottamatta arkipäivinä Radio Suomen *Merisäätä* kello 7.50 ja pienveneilykaudella myös *Veneilysäätä* kello 15.50. Tällöin lähetykset luetaan Radio Suomen aluetoimituksista

| Lähetys | Säävaroitukset | Merisääennuste | Säähavainnotrannikkoasemilta | Meriveden-korkeudet | Aallonkorkeus | Jäätiedotus | Huomautukset |
| --- | --- | --- | --- | --- | --- | --- | --- |
| Merisääklo 5.50 | kyllä | kyllä | osa | kyllä | ei | ei | * Säähavainnot ja merivedenkorkeudet on mitattu klo 5.00.
 |
| Merisääklo 7.50 | kyllä | kyllä | ei | ei | ei | ei |  |
| Merisääklo 12.45 | kyllä | kyllä | kyllä | kyllä | kyllä | kyllä | * Lähetyksen alussa säätiedotus maa-alueille
* Säähavainnot, merivedenkorkeudet ja aallonkorkeus on mitattu klo 12.00.
 |
| Veneilysääklo 15.50 | kyllä | kyllä | ei | ei | ei | ei | * Veneilysää lähetetään vain pienveneilykaudella toukokuusta lokakuuhun
 |
| Merisääklo 18.50 | kyllä | kyllä**\*** | kyllä | kyllä | kyllä | ei | * Säähavainnot on mitattu klo 18.00.
* **\***sis. 2 vrk:n merisääennusteen
 |
| Merisääklo 21.50 | kyllä | kyllä**\*** | kyllä | ei | ei | ei | * Säähavainnot on mitattu klo 21.00.
* **\***sis. 2 vrk:n merisääennusteen
 |
|

Rakenne
-------

Lähetykset koostuvat aina säävaroituksista ja merisääennusteesta. Monissa lähetyksissä luetaan myös säähavainnot rannikkoasemilta, merivedenkorkeudet merivedenkorkeuden mittausasemilta, aallonkorkeus Pohjois-Itämerellä ja jäätiedotus.

### Säävaroitukset

Jäätäminen voi olla vaarallinen ongelma aluksille.
*Merisäässä* luetaan Ilmatieteen laitoksen antamat säävaroitukset tuulesta, aallokosta, merivedenkorkeudesta ja jäätämisestä eli jään kertymisestä aluksen rakenteisiin meriveden alijäähtymisen takia.

### Merisääennuste

Merisääennusteessa kerrotaan Suomen lähialueiden ilmanpainealueiden sijainnit, niiden kulkusuunnat ja tulevan vuorokauden sääennuste merialueittain. Illan lähetyksissä luetaan lisäksi kahden vuorokauden merisääennuste, johon kuuluu tuuliennusteet nopeusluokittain ja niiden todennäköisyydet.

#### Merialueet

Annettaessa varoituksia ja ennusteita merialueille, käytetään kansainvälisesti sovittua Itämeren merialueiden jakoa. Suomen rannikko on jaettu seitsemään merialueeseen, joista osa on jaettu edelleen etelä- ja pohjoisosiin tai länsi- ja itäosiin.

|  |  |
| --- | --- |
| * Perämeri (B1)
	+ Perämeren eteläosa (B1S)
	+ Perämeren pohjoisosa (B1N)
* Merenkurkku (B2)
* Selkämeri (B3)
	+ Selkämeren eteläosa (B3S)
	+ Selkämeren pohjoisosa (B3N)
* Ahvenanmeri (B4W)
 | * Saaristomeri (B4E)
* Suomenlahti (B5)
	+ Suomenlahden länsiosa (B5W)
	+ Suomenlahden itäosa (B5E)
* Pohjois-Itämeri (B7)
	+ Pohjois-Itämeren länsiosa (B7W)
	+ Pohjois-Itämeren itäosa (B7E)
 |

Koska Saimaa on yhteydessä kanavan kautta mereen, annetaan sinne tuulivaroituksia ja -ennusteita. Saimaa jaetaan etelä- ja pohjoisosaan Savonlinnan kohdalta.

### Säähavainnot rannikkoasemilta

Rannikkoaseman mittausinstrumentteja Marjaniemessä, Hailuodossa.
Merisäässä säähavainnot luetaan 38 rannikkoasemalta, joista 36 sijaitsee Suomessa, yksi Ruotsissa (Gotska Sandön) ja yksi Virossa (Vilsandi). Kello 5.50 lähetyksessä luetaan säähavainnot ainoastaan Haapasaaren, Harmajan, Jussarön, Utön, Nyhamnin, Isokarin, Sälgrundin, Valassaarten, Tankarin ja Nahkiaisen rannikkoasemilta.

Rannikkoasemilta kerrotaan lämpötila celsiusasteina (°C), tuulitiedot, johon kuuluu tuulen suunta ilmansuuntien avulla kerrottuna ja tuulen nopeus metreinä sekunnissa (m/s), sanallinen säätyyppi ja näkyvyys kilometreinä (km). Kaikilta rannikkoasemilta ei kerrota kaikkia edellä mainittuja tietoja, mikä ilmenee seuraavasta *Merisään* rannikkoasemien luettelosta.

| Nimi suomeksi | Nimi ruotsiksi | Kunta | Lämpötila | Tuulitiedot | Säätyyppi | Näkyvyys |
| --- | --- | --- | --- | --- | --- | --- |
| Haapasaari | *Aspö* | Kotka | kyllä | kyllä | kyllä | kyllä |
| Kotka Rankki | *Kotka Rankö* | Kotka | kyllä | kyllä | kyllä | kyllä |
| Orrengrund | *Orrengrund* | Loviisa | kyllä | kyllä | kyllä | kyllä |
| Emäsalo | *Emsalö* | Porvoo | kyllä | kyllä | ei | ei |
| Kalbådagrund | *Kalbådagrund* | Porvoo | kyllä | kyllä | ei | ei |
| Itätoukki | *Östertokan* | Sipoo | kyllä | kyllä | ei | ei |
| Harmaja | *Gråhara* | Helsinki | kyllä | kyllä | kyllä | kyllä |
| Mäkiluoto | *Makilo* | Kirkkonummi | kyllä | kyllä | ei | ei |
| Bågaskär | *Bågaskär* | Inkoo | kyllä | kyllä | kyllä | kyllä |
| Jussarö | *Jussarö* | Raasepori | kyllä | kyllä | kyllä | kyllä |
| Hanko Tulliniemi | *Hangö Tulludden* | Hanko | kyllä | kyllä | ei | ei |
| Russarö | *Russarö* | Hanko | kyllä | kyllä | ei | ei |
| Vänö | *Vänö* | Kemiönsaari | kyllä | kyllä | ei | ei |
| Utö | *Utö* | Parainen | kyllä | kyllä | kyllä | kyllä |
| Bogskär | *Bogskär* | Kökar | kyllä | kyllä | ei | ei |
| Vilsandi | *Vilsandi* | Saarenmaa, Viro | kyllä | kyllä | kyllä | kyllä |
| Gotska Sandön | *Gotska Sandön* | Gotlanti, Ruotsi | kyllä | kyllä | kyllä | kyllä |
| Rajakari | *Notgrund* | Turku | kyllä | kyllä | ei | ei |
| Fagerholm | *Fagerholm* | Parainen | kyllä | kyllä | ei | ei |
| Kumlinge | *Kumlinge* | Kumlinge | kyllä | kyllä | kyllä | kyllä |
| Nyhamn | *Nyhamn* | Lemland | kyllä | kyllä | kyllä | kyllä |
| Märket | *Märket* | Hammarland | kyllä | kyllä | ei | ei |
| Isokari | *Enskär* | Kustavi | kyllä | kyllä | kyllä | kyllä |
| Kylmäpihlaja | *Kylmäpihlaja* | Rauma | kyllä | kyllä | kyllä | kyllä |
| Tahkoluoto | *Tahkoluoto* | Pori | kyllä | kyllä | kyllä | kyllä |
| Sälgrund | *Sälgrund* | Kaskinen | kyllä | kyllä | kyllä | kyllä |
| Bredskäret | *Bredskäret* | Korsnäs | kyllä | kyllä | ei | ei |
| Strömmingsbådan | *Strömmingsbådan* | Maalahti | kyllä | kyllä | ei | ei |
| Valassaaret | *Valsörarna* | Mustasaari | kyllä | kyllä | ei | ei |
| Kallan | *Kallan* | Pietarsaari | kyllä | kyllä | ei | ei |
| Tankar | *Tankar* | Kokkola | kyllä | kyllä | kyllä | kyllä |
| Ulkokalla | *Ulkokalla* | Kalajoki | kyllä | kyllä | ei | ei |
| Nahkiainen | *Nahkiainen* | Raahe | kyllä | kyllä | ei | ei |
| Raahe | *Brahestad* | Raahe | kyllä | kyllä | ei | kyllä |
| Oulu Vihreäsaari | *Uleåborg* | Oulu | kyllä | kyllä | ei | kyllä |
| Marjaniemi | *Marjaniemi* | Hailuoto | kyllä | kyllä | kyllä | kyllä |
| Kemi I | *Kemi I* | Kemi | kyllä | kyllä | ei | ei |
| Ajos | *Ajos* | Kemi | kyllä | kyllä | kyllä | kyllä |

  
Ajos
Bogskär
Emäsalo
Haapasaari
Harmaja
Isokari
Jussarö
Kalbådagrund
Kallan
Kemi I
Kumlinge
Kylmäpihlaja
Marjaniemi
Mäkiluoto
Märket
Nahkiainen
Nyhamn
Orrengrund
Raahe
Rajakari
Rankki
Russarö
Strömmingsbådan
Sälgrund
Tahkoluoto
Tankar
Tulliniemi
Ulkokalla
Utö
Valassaaret
Bredskäret
Bågaskär
Fagerholm
Vänö
Vihreäsaari
ItätoukkiRannikkosääasemat. Kartasta puuttuu Vilsandi ja Gotska Sandön.
### Merivedenkorkeudet

Merivedenkorkeudet ilmoitetaan seuraavilta 14:ltä Suomen rannikon vedenkorkeuden mittausasemalta eli mareografilta senttimetreinä (cm).

|  |  |
| --- | --- |
| * Kemi
* Oulu
* Raahe
* Pietarsaari
* Vaasa
* Kaskinen
* Mäntyluoto
 | * Rauma
* Turku
* Föglö
* Hanko
* Helsinki
* Porvoo
* Hamina
 |

### Jäätiedotus

*Pääartikkeli: Jäätiedotus*
Kun Itämerellä tai Saimaalla on jäätä, luetaan keskipäivän lähetyksessä Ilmatieteen laitoksen jäätiedotus. Tiedotukseen kuuluu merialueiden jäätiedot, jäänmurtajien sijainnit, satamakohtaiset liikennerajoitukset ja niiden muutokset.

Lähteet
-------

1. ↑  Tekstiennusteet - Ilmatieteen laitos *www.ilmatieteenlaitos.fi*. Viitattu 23.7.2022.
2. ↑  Ohjelmaopas *Yle Areena*. Yleisradio. Viitattu 29.5.2017.
3. 1 2  Riikonen, Petteri: Merisää on radiotiedotteiden klassikko *Elävä Arkisto*.  8.10.2015. Yleisradio. Viitattu 24.2.2017.
4. ↑  Degerman, Risto: Merisää kirvoitti radionkuuntelijoiden runosuonta *Yle Uutiset*.  13.8.2014. Yleisradio. Viitattu 2.4.2017.
5. 1 2 3  Tekstiennusteet Ilmatieteen laitos. Viitattu 2.4.2017.
6. ↑  Jäätämisvaroitukset  3.2.2015. Ilmatieteen laitos. Viitattu 29.5.2017.
7. 1 2  Merien ja Saimaan aluejako Ilmatieteen laitos.  Arkistoitu 10.7.2015. Viitattu 30.12.2016.
8. 1 2  Merisää | Audio Areena *areena.yle.fi*. Viitattu 26.3.2021.
9. ↑  Vedenkorkeus - Ilmatieteen laitos *www.ilmatieteenlaitos.fi*. Viitattu 26.3.2021.

Aiheesta muualla
----------------

* Merisää Yle Areenassa
* Merisää Ylen Elävässä arkistossa
* Käkelä, Klaudia: Näin soi Merisää-biisi – Ylen toimitusjohtaja tarttui mikkiin *Yle Uutiset*.  14.8.2015. Yleisradio.